text: সেলেনা কুইন্তানিল্লা পেরেজ একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিষ্টাব্দ; নিহত : ৩১ মার্চ, ১৯৯৫ খ্রিষ্টাব্দ) ছিলেন। 'সেলেনা' নামেই তিনি বেশি পরিচিত ছিলেন। তাকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাকে বসানো হয়।
  
  কুইন্তানিল্লা পরিবারের সর্বকনিষ্ঠ শিশু হিসেবে সেলেনা ১৯৮০ খ্রিষ্টাব্দে মাত্র ন-বছর বয়সে সংগীত জগতে যাত্রা শুরু করেন। তখন তিনি 'সেলেনা ওয়াই লস দিনোস' ব্যান্ডের সদস্য ; যেখানে তার দিদি সুজেট কুইন্তানিল্লা এবং দাদা এ বি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিষ্টাব্দে। তার জনপ্রিয়তা বাড়তে থাকে ১৯৮৭ খ্রিষ্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন।
  
  তথ্যসূত্র : উইকিপিডিয়া
  
  বিষয়শ্রেণী:১৯৭১-এ জন্ম
  বিষয়শ্রেণী:১৯৯৫-এ মৃত্যু
  বিষয়শ্রেণী:মেক্সিকিয় বংশোদ্ভূত মার্কিন সঙ্গীতজ্ঞ
  বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী
  বিষয়শ্রেণী:মার্কিন সমসাময়িক আরঅ্যান্ডবি শিল্পী
  বিষয়শ্রেণী:মার্কিন পপ গায়িকা
  বিষয়শ্রেণী:মার্কিন সোল সঙ্গীতশিল্পী
  বিষয়শ্রেণী:নারীবাদী সঙ্গীতজ্ঞ
  বিষয়শ্রেণী:মার্কিন পপ কণ্ঠশিল্পী
  বিষয়শ্রেণী:মার্কিন সোপ্রানো
  বিষয়শ্রেণী:ক্যাপিটল রেকর্ডসের শিল্পী
  বিষয়শ্রেণী:টেক্সাসের কণ্ঠশিল্পী
  বিষয়শ্রেণী:মার্কিন জেহোভার সাক্ষী
  বিষয়শ্রেণী:মার্কিন নারী সক্রিয়কর্মী
  বিষয়শ্রেণী:মার্কিন জনহিতৈষী
title: সেলেনা